סדר הקריאה לאותו יום כולל פסוקים מהאיגרת אל הפיליפים ומהבשורה על-פי מתי בהם מסופר משל על משרת שאדונו מחל לו על חוב גדול, אולם הוא עצמו לא מחל לאדם אחר על חוב קטן יותר. כששומע על כך האדון, הוא כועס מאוד וחוזר בו ממחילת החוב. הנמשל שמבאר ישו הוא שאם אדם רוצה שאלוהים ימחל לו על חטאיו, הוא צריך למחול קודם לחברו. הלברית שמחברה לא ידוע, עוסקת בקונפליקט של צדק מול חסד, כלומר חטאי האדם מול רחמי האל שמוכן לסלוח, אך מעניש את אלו שלא ריחמו על זולתם. החלק הראשון הוא פסוק מספר הושע: "אֵיךְ אֶתֶּנְךָ אֶפְרַיִם אֲמַגֶּנְךָ יִשְׂרָאֵל אֵיךְ אֶתֶּנְךָ כְאַדְמָה אֲשִׂימְךָ כִּצְבֹאיִם נֶהְפַּךְ עָלַי לִבִּי יַחַד נִכְמְרוּ נִחוּמָי". חלקים 2 ו-3 עוסקים בצדק שצריך להיעשות, מול חלקים 4 ו-5 שמייחלים לחסד האל. החלק האחרון לקוח ממזמור של יוהאן הרמן (Johann Heermann) שנכתב ב-1630.
הקנטטה נועדה לביצוע על ידי סולני סופרן, אלט ובס, בליווי מקהלה בת ארבעה קולות, קרן יער, שני אבובים, שני כינורות, ויולה ובאסו קונטינואו. לקנטטה שישה חלקים:
הקלטות.
היצירה הוקלטה במלואה 11 פעמים בהקלטות מסחריות. בין המנצחים שביצעו את ההקלטות ניתן לציין את גוסטב ליאונהארדט (ב-1978), טון קופמן (ב-1998), מסאקי סוזוקי (ב-2000) וג'ון אליוט גרדינר (ב-2000).
מענק שימור
מענק שימור (באנגלית: Retention Bonus) הוא מענק הניתן לעובדים בארגונים אשר מטרתו היא לשמר את העובד לפרק זמן מסוים.
ארגונים רבים מכירים בחשיבותם של עובדים מסוימים ומעוניינים לשמר את ההון האנושי שלהם. מענק שימור הוא אחת מהדרכים בהן נוקטים ארגונים על מנת למנוע זליגת כח אדם איכותי אל מחוץ לארגון.
כללי.
מענק שימור הוא דרך ארגונית לפתות את העובד להישאר בארגון ולא לחפש מקום עבודה אחר על ידי הבטחת תגמול עתידי לאחר שיעבור פרק זמן מוגדר מראש.
שימור עובדים חיוניים בארגון הוא מטרה חשובה של כל חברה המכירה בערך עובדיה ואחד מכלי השימור הקיימים בידי מחלקות הגיוס ומשאבי האנוש הוא מענק השימור.
עובד בארגון מקבל תוכנית של שכר והטבות בהתאם לתפקידו וערכו לחברה, מענק שימור נקבע בעת חתימת חוזה בין המעסיק לעובד ונכלל בתוך תוכנית ההטבות.
מאפיינים.
מענק שימור, בניגוד לבונוס תקופתי, או מענק גיוס, תלוי בפרק זמן מוגדר מראש המוסכם על המעסיק ועל העובד.
מענק שימור מוסכם על ידי שני הצדדים, כאשר יש אינטרס מובהק של המעסיק להשאיר את העובד בארגון אם
בכל המקרים לעיל העובד הוא חיוני להצלחת הארגון והארגון מוכן לשלם יותר כדי לשמר את העובד.
שימוש במענק שימור שכיח יותר ככל שעולה דרגתו של עובד בארגון או שמיומנותו היא קריטית לארגון או נדירה בתחום עבודתו. פחות שכיח שעובדים זוטרים מקבלים מענק שימור.
מענק שימור מותנה בהשארות של העובד בארגון למשך תקופה מסוימת.
בתום תקופת השימור ותשלום המענק, יש אפשרות לחתום על תקופה נוספת שבסופה יינתן מענק חדש.
רכישה/מיזוג בין ארגונים (M&amp;A).
שימוש במענק שימור נפוץ בעת תהליכי רכישה או מיזוג בין ארגונים.
בעת רכישת ארגון על ידי ארגון אחר, או בעת מיזוג של שני ארגונים, מועבר מוצר בין ארגון אחד לשני. עובדי הארגון הנרכש/ממוזג הם העובדים המכירים את המוצר באופן הטוב ביותר, כיוון שיוצר על ידם. במקרים אלו חשוב ואף חיוני לחברה הרוכשת שעובדים אלו יישארו לפרק זמן מסוים בחברה כדי לתמוך בהעברת המוצר לחברה החדשה וברב המקרים גם לבצע הטמעה מלאה של המוצר בחברה החדשה.
במקרה כזה על החברה הרוכשת מוטלת האחריות לדאוג להשאיר את העובדים החדשים אצלה ולמנוע ״בריחתם״ למקומות עבודה אחרים. מקרה זה הוא דוגמה מייצגת לשימוש בכלי מענק השימור - על ידי התחייבות הארגון להעניק לעובדים המצטרפים מענק בסוף תקופה מסוימת, הם מקווים להבטיח את הישארותם לפחות עד תום תקופת ההטמעה או זמן מספיק להעברת הידע על המוצר החדש לעובדים הקיימים של החברה.
במקביל, החברה הנרכשת/ממוזגת, אחראית לדאוג שעובדיה יישארו אצלה בתקופת המשא ומתן על הרכישה - תקופה המאופיינת באי ודאות וחוסר ביטחון תעסוקתי. החברה הנרכשת יכולה להשתמש גם היא להשתמש בכלי הזה כדי להבטיח שלפחות קבוצת העובדים המחזיקים את תפקידי הליבה בחברה, אוצרים את מרבית הידע ומהווים בעצם את ״ערכה״ האמיתי של החברה יישארו עד תום תהליך המכירה.
במקרים כאלו, אין זה נדיר שעובדים יקבלו מענקי שימור גם מהחברה הנמכרת וגם מהחברה הרוכשת.
דורון בן-עמי
דורון בן-עמי (נולד ב-3 בספטמבר 1983) הוא מוזיקאי, יוצר, מדבב ומורה למוזיקה ולהיסטוריה. בן-עמי דיבב דמויות מרכזיות בסרטים מפורסמים: סימבה הצעיר בסרט "מלך האריות" (1994), ברליוז בסרט "חתולים בצמרת" (1994) ואת בייב בסרט "בייב" (1995).
בצעירותו השתתף בן-עמי במספר קלטות ילדים שיצאו בשנות השמונים והתשעים וכן, שיחק במחזמר "צלילי המוסיקה" לצד חני נחמיאס וששי קשת.
ילדות.
בן-עמי גדל והתחנך בכפר סבא, בה מתגורר עד היום. את צעדיו הראשונים בשירה ומשחק החל בגיל חמש כשהופיע על במות שונות ברחבי ישראל ובטלוויזיה.
הוא השתתף במספר קלטות ותוכניות ילדים בטלוויזיה: "מסיבת גן" (1989-1994) של ירון לונדון ורבקה מיכאלי, "כמו גדולים" (1991) של אריק איינשטיין, דרמת הטלוויזיה "יוץ שוורץ ומלחמתו בחיים" (1992) לצד שלמה בר-אבא ומוני מושונוב וסרט הקולנוע "סיפורי תל אביב" (1992).
בהיותו בן 12 השתתף במחזמר "צלילי המוסיקה" בכיכובם של חני נחמיאס וששי קשת. בין השנים 1989–1992 כיכב בן-עמי במספר קמפיינים ופרסומות של חברת "תלמה".
כשהיה בן 10, פגש אותו השחקן דב רייזר בפיילוט לסדרת טלוויזיה והמליץ לבמאית שפרירה זכאי לזמן אותו לדיבוב סרטים מצוירים.
משם החל בן-עמי לדבב ולשיר בסדרות וסרטים מצוירים רבים, בהם:
קריירה מוזיקלית כיום.
בן-עמי שירת בלהקות חיל הים וחיל החינוך והנוער. עם שחרורו מצה"ל החל להדריך מקהלות והרכבים קוליים ברחבי הארץ כמעבד קולי ומנצח.
בשנת 2006 הקים את הרכב הא-קפלה קוינטה וחצי, אותו הוא מנהל מוזיקלית עד היום, והוא גם אחראי על כתיבת רוב העיבודים לרפרטואר ההרכב.
בין הפרויקטים הבולטים שבהם לקח בן-עמי חלק, זכה לכתוב בשנת 2008 עיבודים למופע "מומנטום" של להקת המחול מיומנה, לקונצרטים של מקהלת הזמיר, לשמינית ווקאל ועוד.
הוראה וקהילה.
בשנת 2001 נמנה עם חתני פרס "גלר" על עשייה התנדבותית למען הקהילה. משנת 2005 משמש כמורה בתיכון כצנלסון בכפר סבא כמורה למוזיקה, היסטוריה ומזרחנות לכיתות י"א י"ב.
בשנת 2011 סיים את לימודי התואר הראשון שלו בחוג להיסטוריה כללית ובחוג להיסטוריה של המזרח התיכון ואפריקה באוניברסיטת תל אביב.
כיום, בן-עמי מעבד מוזיקלי מספר מקהלות והרכבים קוליים ברחבי ישראל.
גבריאל איספיראנסה
הרב גבריאל איספיראנסה (או אישפרנסה; ה'ש"פ – ה'תל"ז) היה מגדולי חכמי צפת במאה ה-17.
ביוגרפיה.
נולד בשאלוניקי בשנת ה'ש"פ (1620). החיד"א, בספרו "שם הגדולים", כותב שישנה מסורת שהתייתם מאביו ומאמו, ושם המשפחה של האשה שאימצה אותו היה "איספיראנסה", והוא אימץ את שם משפחתה. למד בישיבתו של הרב דניאל איסטרוסה מחבר "מגן גיבורים". עלה לצפת בשנת ה'ת"י ושימש בה כרב. בשנת ה'תכ"ו פנו חכמים אל הרב אברהם אמיגו בבקשה שילך הוא עם הרב איספיראנסה, הרב שלמה אלימן אשכנזי והרב חיים אבולעפיה לבדוק את אמיתות הטענות על השבתאות בעיר עזה. היה ראש ישיבה בצפת, ובעקבות אחד מממני הישיבה, שנקלע למשבר ולא פרע את חובותיו, פרץ סכסוך בין איספיראנסה לבין הרב מרדכי הלוי. נפטר בשנת ה'תל"ז.
היה ממעתיקי כתביו של ר' חיים ויטאל.
היה מרבותיו של הראשון לציון רבי משה גאלנטי.
נקבר בצפת. כמה מתשובותיו נמצאות בכתבי יד. בסוף ספר "עץ החיים" (איזמיר, תפ"ט) מאת הרב חיים אבולעפיה נמצאים הערות וליקוטים פרי עטו.
יומן העתיד
יומן העתיד (ביפנית: 未来日記, מיראי ניקי) היא סדרת מאנגה יפנית אשר נכתבה ואוירה על ידי סקאה אסונו (Sakae Esuno). היא מתארת קרב רויאל, שבו לכל לוחם יש יומן עם ערכים מהעתיד. המאנגה פורסמה על ידי Kadokawa Shoten ב Shonen Ace בין ינואר 2006 עד לדצמבר 2010. שנים עשר כרכי "tankōbon" פורסמו ביפן. המאנגה הורשתה על ידי Tokyopop, ועשרה מהכרכים פורסמו באנגלית, כאשר שחרור שני הכרכים הנוספים אינה ודאית כיום בשל הפסקת הפרסום של Tokyopop בצפון אמריקה. די וי די בשם "פיילוט אנימה" פורסם עם הכרך האחד עשר בדצמבר 2011. סדרת אנימה בעל כ-26 פרקים אשר הופקה על ידי Asread שודרה ביפן בין אוקטובר 2011 לאפריל 2012. Funimation רכשה את הרישיון לאנימה להפצה בצפון אמריקה.
האנימה זמינה בישראל עם תרגום עברי באמצעות ספריית האנימה החל מ-11 באפריל 2022.
עלילה.
יוקיטרו "יוקי" אמאנו הוא מתבודד אשר מבלה את רוב זמנו בכתיבת יומן בטלפון הנייד שלו או בלדבר עם החברים הדמיוניים שלו, דאוס אקס משינה, האל של הזמן והחלל; ומורמור, המשרתת של דאוס. יום אחד, דאוס נותן ליוקי יומן מיוחד, בעודו מזכיר משהו לגבי משחק. באופן מוזר, יומנו של יוקי מכיל ערכים המשתרעים על פני תקופת הזמן של 90 הימים הבאים—ערכים על העתיד אשר בצורה מפחידה מתגלים כנכונים. דאוס, המתגלה להיות האל הלא כל כך דמיוני של הזמן והחלל, מכריח את יוקי להשתתף בקרב רויאל עם אחד עשר אנשים נוספים, שלכל אחד מהם יש גם יומן אשר יכול לחזות את העתיד בדרך ייחודית. החוקים של "משחק ההישרדות" פשוטים: על כל מתמודד לנסות להרוג את כל המתחרים האחרים לפני סוף העולם ביום ה-90, ורק האחרון שישאר יכול למנוע את האפוקליפסה ולהפוך לאל החדש של הזמן והחלל.